《挽吏部刘谦山》
宋代·何梦桂

犹记青原白鹭盟，转头宿草上新茔。
屋梁月落丹心在，海水天寒白发生。
樽酒十年儿女泪，篇诗两地弟兄情。
盖棺事了君无愧，未死遑知身后名。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。